Kaikkiin dieselmoottoreihin - UPM BioVerno tietoa ABC-ketjun päälliköille | UPM.FI
Kaikkiin dieselmoottoreihin - UPM BioVerno tietoa ABC-ketjun päälliköille
Lehdistötiedote 30.3.2015 13.55 EEST
​ABC kokoontui Jollas Instituuttiin viettämään vuosittaista ABC-toimialapäivää Helsingissä 18. maaliskuuta. Mukana tilaisuudessa oli noin 150 ABC-liikennemyymäläpäällikköä, ryhmäpäällikköä ja toimialajohtajaa kaikista osuuskaupoista. Keskiviikon 18.3. iltapäivän ohjelmassa olivat messumuotoiset Mittarikenttä-pysäkit, joissa osallistujat jaettiin ryhmiin ja he kävivät tutustumassa Mittarikenttä-pysäkkeihin. Pysäkkien päätarkoituksena oli auttaa liikennemyymäläpäälliköitä parantamaan asiakkaiden palvelukokemusta mittarikentällä. Asiantuntijoina pysäkeillä olivat jakelu-, järjestelmä- ja automaattitoimittajat, sekä jakeluyhtiö NEOT. UPM Biopolttoaineet oli päivillä mukana ensimmäistä kertaa - lanseeraamassa UPM BioVerno -dieseliä ABC-verkostolle messuosaston ja BioVerno-testiauton avulla.
UPM BioVerno -testiauto oli vetonaulana ABC-ketjun toimialapäivillä. Kuvassa Tiina Vehmala-Viksten, SOK ABC:n ketjuohjaus (vas.) ja Sari Mannonen, UPM Biopolttoaineet.
UPM BioVerno Mittaripysäkin esittelijänä Ville Vauhkonen.
Päivän teemana oli kotimaisuus ja UPM BioVerno -dieselin sopivuus kaikkiin dieselmoottoreihin. UPM Biopolttoaineiden osastolla riitti kävijöitä, uusi kotimainen vähäpäästöinen uusiutuva diesel kiinnosti ABC-ketjun myymälä-ja ryhmäpäälliköitä ja toimialajohtajia.
Kysymyksiä riitti erosta perinteiseen biodieseliin ja sopivuudesta eri dieselautoihin. Kyllä, se käy kaikkiin dieselmoottoreihin!
Yhteislanseeraus kuluttajalle viedään yhdessä ABC:n kanssa maaliin toukokuussa. ABC on S-ryhmän ketju, jossa auton voi tankata kaikkiaan 437 ABC-asemalla.
Lisää tietoa ABC:stä: http://www.abcasemat.fi